### 11.    Ansøgning om godkendelse af skema A - opførelse af 27 familieboliger med tilskud i Høng

**Åbent**

Sagsnr.: 326-2017-39512       J.nr.: 03.02.10           Dokumentnr.:
326-2017-307907

**Sagstype**

Beslutning.

**Resume og sagens baggrund**

Boligselskabet for Høng og Omegn, v/Lejerbo søger ved
skrivelse af 12. oktober 2017 om godkendelse af skema A vedrørende opførelse af
27 almene familieboliger - opført med tilskud - beliggende på [adresse]
i Høng. Anskaffelsessummen udgør 30,953 mio.kr.

[adresse] *før* tilskud udgør 3,095 mio.kr.,
svarende til 10 % af anskaffelsessummen, hvorefter kommunen vil modtage tilskud
på 1,570 mio.kr. Grundkapital efter tilskud udgør herefter 1,525 mio.kr.

Økonomiudvalget godkendte på sit møde den 18. maj 2016, at
Kalundborg Kommune søgte om tilskud til opførelse af almene boliger, og
Kommunalbestyrelsen godkendte på sit møde den 29. marts 2017 prioriteringen af
de indkomne ansøgninger, herunder nærværende ansøgning.

Lovhjemmel: Almenboligloven, Støttebekendtgørelsen og
Bekendtgørelse om tilskud til etablering af almene familieboliger.

**Indstillinger**

Direktøren indstiller, at

1. projektet og
skema A godkendes med en anskaffelsessum på 30,953 mio.kr.

2. der gives
tilsagn om kommunegaranti for den del af realkreditlånet, der ligger ud over 60
% af ejendommens værdi.

3. den foreløbige
husleje for boligerne godkendes til 918 kr. pr. m2.

4. der gives en
tillægsbevilling på 3,095 mio.kr. til grundkapital og en indtægtsbevilling på
1,570 mio.kr. til tilskud - dvs. netto 1,525 mio.kr. finansieret af de likvide
aktiver i 2018.

**Behandling**

Direktion, Økonomiudvalget, Kommunalbestyrelsen.

**Sagsfremstilling**

Byggeriet består af 27 almene familieboliger med et samlet
areal på 1.603 m3 fordelt således:

|  |  |  |  |
| --- | --- | --- | --- |
| Antal | m2 | Antal  værelser | I alt m2 |
| 6 | 49,60 | 2 | 297,60 |
| 1 | 50,29 | 2 | 50,29 |
| 5 | 50,76 | 2 | 253,80 |
| 1 | 51,45 | 2 | 51,45 |
| 1 | 53,57 | 2 | 53,57 |
| 2 | 66,91 | 3 | 133,82 |
| 2 | 67,60 | 3 | 135,20 |
| 9 | 69,72 | 3 | 627,48 |
| Areal i alt |  |  | 1.603,21 |

Endvidere opføres et depotrum på 143 m2, som er medregnet i
den samlede anskaffelsessum.

Bebyggelsen opføres som tæt/lav. Der henvises til vedhæftede
projektbeskrivelse - bilag 1.

*Skema A*

Lejerbo fremsender aktuelle Skema A for opførelse af 27
almene boliger i Høng. Økonomiudvalget besluttede i oktober 2016 en fordeling
af i alt 116 boliger med 30 på [adresse], 44 på Lupinvej, 24 i Høng og 18 i
Gørlev. Sidstnævnte fordeling i Gørlev blev ikke aktuel. I marts 2017 behandles
sagen i Kommunalbestyrelsen på et grundlag med 26 boliger i Høng, heraf 24 med
støtte (12 under 55 m2 og 14 over 55 m2), hvilket fremgik af daværende sags
bilag 3.

Lejerbo begrunder stigningen fra 26 til de aktuelle 27
boliger med, at de blev opmærksomme på at opdelingen i boligtyper gav et
underskud af boliger med tilskud. Nu er der 14 boliger under 55 m2 og 13 over
55 m2. Desuden har man revideret projektet; det tidligere fælleshus med vaskeri
er udtaget, boligindretningen er optimeret, således er der forberedt for vaskemaskine
i alle boliger. Det ikke aktuelle projekt i Gørlev, gør det muligt at realisere
flere boliger med støtte i Høng.

Ansøgning om støtte til nybyggeri af almene boliger sker ved
fremsendelse af skema A. Boligselskabet har indberettet skema A i det
lovpligtige BOSSINF. Når skema A er godkendt af kommunalbestyrelsen, må der
højst gå 15 måneder til godkendelse af skema B, hvor den endelige
anskaffelsessum før påbegyndelse skal behandles politisk.

Kommunalbestyrelsens tilsagn gives på statens vegne i medfør
af almenboliglovens § 115.

*Anskaffelsessum*

Maksimumbeløbet i 2017 for almene familieboliger i Kalundborg
Kommune udgør 19.410 kr. pr. m2, incl. energitillæg, dvs. 19.410 x 1.603 m2 = 30,953
mio. kr. Dette beløb må ikke overskrides.

Den samlede anskaffelsessum ifølge skema A udgør 30,953 mio.
kr. og fordeler sig således:

|  |  |
| --- | --- |
| Grundudgifter | 3,497 mio. kr. |
| Entrepriseudgifter | 23,106 mio. kr. |
| Omkostninger | 3,836 mio. kr. |
| Gebyrer | 0,514 mio. kr. |
| I alt | 30,953 mio. kr. |

som finansieres således:

|  |  |  |
| --- | --- | --- |
| Kommunal grundkapital, incl. tilskud | 10 % | 3,095 mio. kr. |
| Beboerindskud | 2 % | 0,619 mio. kr. |
| Støttede lån | 88 % | 27,239 mio. kr. |
| I alt | 100 % | 30,953 mio. kr. |

*Grundkapital og tilskud*

Som ovenfor anført udgør grundkapitalen i alt 3,095 mio. kr.
svarende til 10 % af anskaffelsessummen. Grundkapitalen opkræves af
Landsbyggefonden enten samlet eller ved a/c opkrævninger og overvejende efter
godkendelse af skema Karla Jespersen

Da boligerne opføres med tilskud jf. "Bekendtgørelse om
tilskud til etablering af almene familieboliger, som kan forbeholdes
flygtninge", vil kommunen modtage tilskud på 1.570.590 kr.

Tilskuddet udbetales på grundlag af det godkendte skema Karla Jespersen
Tilskuddet udbetales af Udlændinge-, Integrations- og Boligministeriet den
sidste bankdag i april eller oktober på grundlag af de oplysninger, der er
indberettet i BOSSINF henholdsvis pr. den 31. marts og den 31. september.

Dvs. hvis skema B bliver godkendt og indberettet i BOSSINF
jf. den forventede tidsplan, som er 1. kvartal 2018, så vil tilskuddet blive
udbetalt fra ministeriet ultimo april 2018.

Hvis der i forbindelse med kommunalbestyrelsens godkendelse
af det endelige byggeregnskab (skema C) er sket ændringer i grundlaget for
beregningen af tilskuddet, reguleres det tilsvarende. Medfører reguleringen et
større tilskud, er det en forudsætning, at der er plads inden for kommunens
tilskudsramme.

*Garanti*

Ud over det kommunale grundkapitallån påtager kommunen sig
en kommunal garanti for den del af lånet, som ligger ud over 60 % af
ejendommens markedsværdi. Markedsværdien opgøres af det långivende realkreditinstitut
*efter* opførelsen, hvorfor garantien ikke kendes før.

*Støttesagsgebyr*

Støttesagsgebyr til Kalundborg Kommune udgør 2,5 promille af
anskaffelsessummen og forventes at blive 0,077 mio. kr., som der søges
bevilling til forud for opkrævningen og i forbindelse med godkendelse af skema
B.

*Huslejen*

Huslejen excl. forbrug i skema A er angivet til 918 kr. pr.
m2 pr. år, således:

Boligtype A - 49,60 m2    3.794 kr. pr. måned excl. forbrug

Boligtype B - 50,29 m2    3.847 kr. pr. måned excl. forbrug

Boligtype C - 50,76 m2    3.883 kr. pr. måned excl. forbrug

Boligtype D - 51,45 m2    3.936 kr. pr. måned excl. forbrug

Boligtype E - 53,57 m2    4.098 kr. pr. måned excl. forbrug

Boligtype F - 66,91 m2    5.119 kr. pr. måned excl. forbrug

Boligtype G - 67,60 m2    [adresse] kr. pr. måned excl. forbrug

Boligtype H - 69,72 m2    5.334 kr. pr. måned excl. forbrug

*Lejeledighed*

Der er med virkning fra 1. april 2013 indført en
indberetningspligt ved nye tilsagn, hvis der i kommunen findes mere end 2 %
ledige familie- eller ungdomsboliger, der medfører lejetab, jf. §104 og §115,
stk. 7.

Økonomistaben har noteret sig, at ledighedsprocenten i
Kalundborg Kommune udgør 0,45 % pr. 1. september 2017

*Planforhold og dispensation*

Bebyggelsen er beliggende indenfor lokalplan nr. 73,
delområde B4

Lokalplanens § 3 om Områdets anvendelse bestemmer for
delområde B4, at bebyggelsen skal anvendes til tæt-lav bebyggelse med boliger
og fælleshuse mv. af relevans for beboerne. Område B4 skal indeholde 20-30
boliger i form af rækkehuse, klyngehuse, dobbelthuse, punkthuse eller lignende.
Projektet indeholder 27 boliger. Bebyggelsen opføres i ét plan og i
overensstemmelse med lokalplanens anvendelse og bebyggelsens placering omkring
et fælles midterareal.

Lokalplanens § 8.2 om Bebyggelsens ydre fremtræden
bestemmer, at facader udføres i blank mur af tegl. Murværket må være
vandskuret/filtset og kalket/malet i jordfarverne eller hvid/lysegrå. Kommunen
må tillade dele af en bygningsfacade i andre materialer og farver end de
nævnte, hvis det ikke anses at forringe områdets karakter.

Ansøgningen indeholder to facadeløsninger.

1. Facade i skærmtegl på klink. Her kan nuancerne variere
fra mørke til helt lyse, alternativt en kombination af disse.

2. Facade der er pudset, hvor der er mulighed for mange
farvekombinationer. Facaderne kan være en kombination af lette materialer, som
træ eller pladebeklædning.

Facaderne vil fremtræde i tegl eller pudsede overflader,
eventuelt i kombination med andre materialer, hvilket vurderes at være i
overensstemmelse med lokalplanen.

Lokalplanens §.8.3 om Tobias Nørgaard bestemmer, at tage som hovedregel
udføres med rygning eller med forskudte, skrå tagflader med en hældning på
20-30 grader på grunde med huse i 1 og 2 etager.

Kommunen kan, ved vurdering af en konkret byggesag, tillade
anden tagform.

Ansøgningen indeholder tage med ensidig taghældning på 10
grader. Der er her tale om en vurdering i den konkrete sag, der sikrer en god
helhed og huse med et fint og afklaret udtryk.

Der meddeles en dispensation fra hovedreglen om tage med
rygning og hældning på 20-30 grader. Der er ikke tale om en afvigelse af særlig
betydning, hvorfor dispensation fra nævnte bestemmelser meddeles sammen med
byggetilladelsen uden forudgående høring.

*Tidsplan*

Den forventede tidsplan ser således ud:

December 2017:             politisk behandling af skema A

Februar-marts 2018:       politisk behandling af skema B

April 2018-august 2018    byggeperiode

Ultimo august 2018         Indflytningsklar

Skema C (byggeregnskabet) skal indsendes senest 8 måneder
efter skæringsdatoen, som er sidste boligs færdiggørelse

**Økonomiske konsekvenser**

[adresse] på 3,095 mio.kr. og tilskud til grundkapital på
1,570 mio.kr. finansieres af likvide aktiver. Afgivelse af kommunegaranti til opførelse
af almene boliger påvirker ikke den kommunale låneramme.

**Direktionens møde den 4.
december 2017:**

Anbefales.

**Økonomiudvalgets møde den 13.
december 2017:**

Anbefales.

**Bilag**

|  |  |
| --- | --- |
| Projektbeskrivelse | 326-2017-320321 |